شەفەق نیوز/ ئەرا دۊیەم رووژ پشتاوپشت شمارەیگ لە خوەنەوارەێل پەێمانگەی تەکنیکی پارێزگای سلێمانی خوەپیشاندان سازدەن ئەرا تایبەتمەنی و بەخشین دەرماڵ خوەیان ک وە لایەن حکومەت هەرێم ئەرایان تەرخان کریایە، لە هەمان وەخت رێگری کردن لە ناوهاتن فەرمانبەر و مامۆستایەێل پەێمانگەگە.
پەیامنێر ئاژانس شەفەق نیوز وت: بڕێگ لە خوەنەوارەێل پەێمانگەی تەکنیکی  لە سلێمانی لە سەرەتای دەوام خوەپیشاندان کردن لە وەردەم پەێمانگەگە، داواکەن بەخشین دەرماڵە خاسەو بکریەد وە لایەن حکومەت هەریم کوردستان ک بڕ 50 هەزار ئەرا خوەنەوار دانشتۊی ناو شار سڵێمانییە و 100 هەزار ئەرا خوەنەوارەێل دەێشت سلێمانی.
پەیامنێرەگە وتیش؛ وەگەر گرفت دەرماڵە خوەنەوارەێل بەشە ناوخوەیی داد لە کەموکوڕی خزمەتگوزاری سەرەتاییەگان کردن لەناو بەشە ناوخوەیی ک تایوەتە وە پێداوستیەێل زمسان جۊر نەفت و کارەبا.
